ระเบียบมหาวิทยาลัยวลัยลักษณ์ระเบียบมหาวิทยาลัยวลัยลักษณ์ว่าด้วยหอพักนักศึกษาพ.ศ. ๒๕๔๔[๑] โดยที่มหาวิทยาลัยวลัยลักษณ์มีนโยบายจัดหอพักนักศึกษาให้เป็นศูนย์ศึกษาอยู่อาศัยและเอื้ออาทรเพื่อความเป็นอยู่ที่เหมาะสม สะดวกสบายเป็นแหล่งให้การศึกษาและประสบการณ์ที่มีคุณค่า ให้นักศึกษามีความรับผิดชอบต่อตนเองและสังคมเคารพสิทธิของผู้อื่น พัฒนาเป็นบัณฑิตที่เรืองปัญญาและคุณธรรมอาศัยอำนาจตามความในมาตรา ๑๖ (๒)แห่งพระราชบัญญัติมหาวิทยาลัยวลัยลักษณ์ พ.ศ. ๒๕๓๕ สภามหาวิทยาลัยวลัยลักษณ์ในการประชุมครั้งที่ ๔/๒๕๔๔ เมื่อวันที่ ๒๐ พฤษภาคม ๒๕๔๔ จึงมีมติให้วางระเบียบไว้ดังต่อไปนี้หมวดที่ ๑ข้อความทั่วไป ข้อ๑ ระเบียบนี้เรียกว่า ระเบียบมหาวิทยาลัยวลัยลักษณ์ว่าด้วยหอพักนักศึกษา พ.ศ. ๒๕๔๔ข้อ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ให้ยกเลิกระเบียบมหาวิทยาลัยวลัยลักษณ์ว่าด้วยที่พักนักศึกษา พ.ศ. ๒๕๔๐และให้ใช้ระเบียบนี้แทนข้อ ๔ให้อธิการบดีเป็นผู้รักษาการตามระเบียบนี้ และให้มีอำนาจออกประกาศ ข้อกำหนดและข้อบังคับเพื่อปฏิบัติให้เป็นไปตามระเบียบนี้ข้อ ๕ในระเบียบนี้มหาวิทยาลัย หมายถึงมหาวิทยาลัยวลัยลักษณ์อธิการบดี หมายถึงอธิการบดีมหาวิทยาลัยวลัยลักษณ์รองอธิการบดี หมายถึงรองอธิการบดีฝ่ายกิจการนักศึกษา มหาวิทยาลัยวลัยลักษณ์หัวหน้าส่วนกิจการนักศึกษาหมายถึง หัวหน้าส่วนกิจการนักศึกษา มหาวิทยาลัยวลัยลักษณ์หัวหน้างานแนะแนว หมายถึงหัวหน้างานแนะแนว มหาวิทยาลัยวลัยลักษณ์ที่ปรึกษาหอพัก หมายถึงบุคลากรมหาวิทยาลัยวลัยลักษณ์ที่ได้รับการแต่งตั้งจากมหาวิทยาลัยให้ทำหน้าที่ให้คำปรึกษาและช่วยเหลือนักศึกษาในหอพักหัวหน้างานหอพัก หมายถึงเจ้าหน้าที่บริหารงานทั่วไปส่วนกิจการนักศึกษาที่อธิการบดีแต่งตั้งให้เป็นหัวหน้าผู้รับผิดชอบดูแลงานหอพักคณะกรรมการดำเนินงานหอพักหมายถึง คณะกรรมการดำเนินงานหอพักนักศึกษา มหาวิทยาลัยวลัยลักษณ์คณะกรรมการนักศึกษาประจำหอพัก หมายถึงคณะกรรมการนักศึกษาประจำหอพักซึ่งเป็นตัวแทนนักศึกษาที่ได้รับเลือกตั้งจากนักศึกษาในหอพักที่อธิการบดีแต่งตั้งคณะกรรมการวินัยนักศึกษาหอพัก หมายถึงคณะกรรมการวินัยนักศึกษาหอพักมหาวิทยาลัยวลัยลักษณ์ที่อธิการบดีแต่งตั้งคณะกรรมการประสานงานนักศึกษาหอพัก หมายถึง คณะกรรมการที่ทำหน้าที่ประสานงานนักศึกษาหอพักทั้งหมดประธานกรรมการประสานงานนักศึกษาหอพัก หมายถึง ประธานกรรมการนักศึกษาประจำหอพักซึ่งได้รับเลือกให้เป็นประธานผู้ประสานงานหอพักทั้งหมดหอพัก หมายถึงหอพักนักศึกษา มหาวิทยาลัยวลัยลักษณ์นักศึกษา หมายถึงนักศึกษามหาวิทยาลัยวลัยลักษณ์และให้หมายรวมถึงนักศึกษาในโครงการแลกเปลี่ยนต่างสถาบันที่มาศึกษา ณ มหาวิทยาลัยวลัยลักษณ์ผู้อาศัย หมายถึงนักศึกษาหรือบุคคลอื่นใดที่ได้รับอนุญาตจากมหาวิทยาลัยวลัยลักษณ์ให้เข้าพักอาศัยชั่วคราวในหอพักนักศึกษาหมวดที่ ๒วัตถุประสงค์ ข้อ ๖มหาวิทยาลัยมีวัตถุประสงค์ในการดำเนินงานหอพัก ดังต่อไปนี้(๑) เพื่อให้บริการหอพักที่มีความสะอาด สะดวกสบายและปลอดภัยแก่นักศึกษา(๒)เพื่อเสริมสร้างสภาพแวดล้อมของหอพักให้มีส่วนสนับสนุนการศึกษาเรียนรู้และเป็นชุมชนที่มีความเอื้ออาทรต่อกัน(๓)เพื่อส่งเสริมให้นักศึกษารู้จักใช้ชีวิตในสังคมและมีทักษะในการทำงานเป็นหมู่คณะ(๔) เพื่อเสริมสร้างให้นักศึกษามีความรับผิดชอบต่อตนเองเคารพสิทธิผู้อื่นมีส่วนร่วมรับผิดชอบต่อสังคมหมวดที่ ๓การดำเนินงาน ข้อ๗ให้อธิการบดีแต่งตั้งคณะกรรมการดำเนินงานหอพักประกอบด้วยรองอธิการบดีเป็นประธานกรรมการผู้ช่วยอธิการบดีฝ่ายกิจการนักศึกษาเป็นรองประธานกรรมการ หัวหน้าส่วนกิจการนักศึกษาหัวหน้างานให้คำปรึกษาและแนะแนว ผู้แทนที่ปรึกษาหอพักชาย ๑ คนผู้แทนที่ปรึกษาหอพักหญิง ๑ คน ประธานกรรมการประสานงานนักศึกษาหอพัก เป็นกรรมการโดยมีหัวหน้างานหอพักเป็นกรรมการและเลขานุการ และที่ปรึกษาหอพัก ๑ คนเป็นผู้ช่วยเลขานุการข้อ๘ คณะกรรมการดำเนินงานหอพักมีอำนาจและหน้าที่ดังนี้(๑)พิจารณาดำเนินงานหอพักให้เป็นไปตามนโยบายและวัตถุประสงค์ด้านหอพักของมหาวิทยาลัยโดยมีภารกิจหลักได้แก่จัดบริการและสวัสดิการจัดสภาพแวดล้อมให้เอื้อต่อการเรียนรู้และอยู่อาศัยจัดระบบการให้คำปรึกษาส่งเสริมกิจกรรมเพื่อพัฒนานักศึกษาและเสริมสร้างความเป็นประชาคมชาวหอพัก(๒)พิจารณาจัดวางระเบียบ ข้อบังคับเกี่ยวกับหอพัก เพื่อเสนอต่อมหาวิทยาลัยข้อ๙ให้อธิการบดีแต่งตั้งคณะกรรมการวินัยนักศึกษาหอพักประกอบด้วยหัวหน้าส่วนกิจการนักศึกษาเป็นประธานกรรมการ หัวหน้างานแนะแนวเจ้าหน้าที่บริหารงานทั่วไป (ด้านวินัยนักศึกษา) ที่ปรึกษาหอพักชาย ๑ คนที่ปรึกษาหอพักหญิง ๑ คน ที่ปรึกษาหอพักที่นักศึกษาผู้กระทำผิดอาศัยอยู่เป็นกรรมการโดยมีหัวหน้างานหอพักเป็นกรรมการและเลขานุการและมีเจ้าหน้าที่บริหารงานทั่วไป งานที่พักนักศึกษา ๑ คนเป็นผู้ช่วยเลขานุการในกรณีที่เห็นสมควรเชิญประธานกรรมการประสานงานนักศึกษาหอพักและหรือประธานกรรมการนักศึกษาประจำหอพักเข้าร่วมพิจารณาก็ให้เชิญเข้าร่วมได้ข้อ๑๐ คณะกรรมการวินัยนักศึกษาหอพักมีอำนาจและหน้าที่ดังนี้(๑)ให้ข้อเสนอแนะในการจัดกิจกรรมเพื่อพัฒนาและส่งเสริมวินัยนักศึกษาหอพัก(๒)ติดตามประเมินผลการส่งเสริมวินัยนักศึกษาหอพัก(๓)สืบสวน สอบสวน และพิจารณาโทษนักศึกษาที่กระทำผิดวินัยหอพักแล้วดำเนินการลงโทษข้อ๑๑ให้อธิการบดีแต่งตั้งหัวหน้างานหอพักโดยคำเสนอของรองอธิการบดีจากบุคลากรของมหาวิทยาลัยข้อ๑๒ หัวหน้างานหอพักมีอำนาจหน้าที่ดังนี้(๑)ควบคุม ดูแล รับผิดชอบการบริหารงานหอพักให้เป็นไปตามวัตถุประสงค์ นโยบายและมติของคณะกรรมการดำเนินงานหอพัก(๒)วางแผนปฏิบัติงานหอพัก(๓)ควบคุมดูแลการปฏิบัติงาน นิเทศงาน และพัฒนาบุคลากรงานหอพัก(๔)วินิจฉัย สั่งการ และแก้ปัญหาต่าง ๆ ของหอพัก(๕)ประสานงานกับงานแนะแนวเพื่อจัดระบบการดูแลให้คำปรึกษาจัดปฐมนิเทศและจัดโครงการเพื่อพัฒนานักศึกษาหอพัก(๖)ประสานงานกับงานบริการสุขภาพเกี่ยวกับการดูแลสุขภาพของนักศึกษาหอพัก(๗)ประสานงานกับงานอาคารสถานที่เกี่ยวกับการซ่อมแซมบำรุงรักษาหอพักและจัดระบบรักษาความปลอดภัยของหอพัก(๘)ประสานงานกับงานพัสดุในการจัดซื้อจัดจ้างเกี่ยวกับพัสดุของหอพัก(๙)ประสานงานกับผู้ปกครองนักศึกษาหอพัก และหน่วยงานต่าง ๆทั้งภายในและภายนอกมหาวิทยาลัยเกี่ยวกับความเป็นอยู่และความประพฤติของนักศึกษาหอพัก(๑๐)ปฏิบัติหน้าที่ที่มหาวิทยาลัยมอบหมายข้อ๑๓ให้อธิการบดีแต่งตั้งที่ปรึกษาหอพักจากบุคลากรของมหาวิทยาลัยโดยคำเสนอของรองอธิการบดีในอัตราส่วนที่ปรึกษาหอพักต่อนักศึกษาหอพักอย่างเหมาะสมข้อ๑๔ที่ปรึกษาหอพักมีอำนาจหน้าที่ดังนี้(๑)ให้คำปรึกษาแนะนำเกี่ยวกับปัญหาด้านต่าง ๆ ของนักศึกษาหอพัก(๒)ช่วยเหลือนักศึกษาในหอพักเมื่อเกิดการเจ็บป่วย(๓)จัดทำแผนปฏิบัติงานหอพัก และจัดระบบบริการต่าง ๆ ของหอพักให้มีประสิทธิภาพ(๔)ดูแลความปลอดภัยของนักศึกษาในหอพัก(๕)ประสานงานกับผู้ปกครองนักศึกษาและหน่วยงานต่าง ๆ(๖)รายงานให้หัวหน้างานหอพักทราบเกี่ยวกับปัญหาและข้อบกพร่องต่าง ๆ ของหอพัก(๗)ประสานงานกับงานแนะแนวในการจัดบริการให้คำปรึกษา(๘)ดูแลนักศึกษาให้ปฏิบัติตามระเบียบข้อบังคับของมหาวิทยาลัย(๙)ติดตามดูแลให้คำปรึกษานักศึกษาที่ถูกลงโทษทางวินัยนักศึกษา(๑๐)สนับสนุนนักศึกษาให้ทำกิจกรรมเพื่อเสริมสร้างประสบการณ์และสร้างประชาคมชาวหอพัก(๑๑)จัดทำระเบียนประวัตินักศึกษาหอพัก และข้อมูลหลักฐานต่าง ๆ ที่เกี่ยวข้อง(๑๒)ดำเนินการให้มีการเลือกตั้งคณะกรรมการนักศึกษาประจำหอพัก(๑๓)ปฏิบัติงานที่หัวหน้างานหอพักและมหาวิทยาลัยมอบหมายหมวดที่ ๔คณะกรรมการนักศึกษาประจำหอพัก ข้อ๑๕นักศึกษาที่พักอาศัยในแต่ละหอพักมีคณะกรรมการนักศึกษาประจำหอพัก ๘ - ๑๒ คนข้อ๑๖การได้มาซึ่งคณะกรรมการนักศึกษาประจำหอพัก(๑)ให้เลือกตั้งคณะกรรมการนักศึกษาประจำหอพักให้เสร็จสิ้นหลังวันเปิดภาคการศึกษาที่ ๑ของแต่ละปีการศึกษาภายใน ๓๐ วัน โดยให้มีนักศึกษาชั้นปีที่ ๑ ในสัดส่วน ๑ ใน ๓ของกรรมการทั้งหมด(๒)การเลือกตั้งกรรมการนักศึกษาประจำหอพักอาจใช้วิธีสมัครเป็นรายบุคคลหรือเป็นทีมก็ได้ในกรณีที่ผู้สมัครเพียงคนเดียวหรือทีมเดียวจะต้องได้รับคะแนนเสียงไม่น้อยกว่ากึ่งหนึ่งของจำนวนนักศึกษาที่อาศัยในหอพัก(๓)ในกรณีที่ไม่มีผู้สมัครเป็นคณะกรรมการนักศึกษาประจำหอพักให้คณะกรรมการดำเนินงานหอพักแต่งตั้งนักศึกษาจำนวนตามข้อ๑๕ ขึ้นเป็นคณะกรรมการนักศึกษาประจำหอพัก(๔)ให้ตัวแทนนักศึกษาที่ได้รับการเลือกตั้ง เลือกตั้งผู้ทำหน้าที่เป็นประธานกรรมการและรองประธานกรรมการกันเอง และให้ประธานเลือกเลขานุการจากผู้ที่ได้รับการเลือกตั้งข้อ๑๗ คณะกรรมการนักศึกษาประจำหอพักมีอำนาจหน้าที่ดังนี้(๑)กำหนดและเสนอแผนงานประจำปีเกี่ยวกับกิจกรรมในหอพักต่อหัวหน้างานหอพัก(๒)จัดให้มีการประชุมสามัญนักศึกษาหอพัก ภาคการศึกษาละ ๑ ครั้งโดยแจ้งที่ปรึกษาหอพักและหัวหน้างานหอพักทราบล่วงหน้า(๓)เรียกประชุมนักศึกษาหอพักเมื่อมีเหตุจำเป็น โดยแจ้งให้ที่ปรึกษาหอพักทราบล่วงหน้า(๔)พิจารณาและดำเนินงานเกี่ยวกับกิจกรรมในหอพักโดยความเห็นชอบของหัวหน้างานหอพักและที่ปรึกษาหอพัก(๕)เชื่อมโยงกิจกรรมหอพักกับกิจกรรมขององค์การบริหารชมรม และกลุ่มอิสระ(๖)ช่วยเหลือดูแลเพื่อนนักศึกษาในด้านต่าง ๆ ในหอพัก(๗)หน้าที่อื่น ๆ ตามที่คณะกรรมการดำเนินงานหอพัก หัวหน้างานหอพักหรือที่ปรึกษาหอพักมอบหมายข้อ๑๘ให้คณะกรรมการนักศึกษาหอพักมีวาระการทำงานหนึ่งปีการศึกษานับตั้งแต่วันประกาศแต่งตั้งข้อ๑๙กรรมการนักศึกษาประจำหอพักพ้นสภาพเมื่อ(๑)ครบวาระ(๒)เสียชีวิต(๓)ลาออกจากหอพัก(๔)นักศึกษาไม่น้อยกว่า ๒ ใน ๓ ของจำนวนนักศึกษาที่อาศัยในหอพักมีมติให้ออก(๕)พ้นสภาพการเป็นนักศึกษา(๖)ถูกปลดออกจากตำแหน่งโดยคำสั่งของคณะกรรมการดำเนินงานหอพักเนื่องจากบกพร่องต่อหน้าที่ มีความประพฤติเสื่อมเสีย หรือถูกลงโทษทางวินัยนักศึกษาข้อ๒๐ให้คณะกรรมการนักศึกษาประจำหอพักที่กำลังจะพ้นวาระส่งหลักฐานเอกสารและพัสดุแก่ที่ปรึกษาหอพักก่อนวันปิดภาคการศึกษา และให้ส่งมอบงานเป็นลายลักษณ์อักษรต่อคณะกรรมการนักศึกษาประจำหอพักชุดใหม่ให้เสร็จสิ้นภายใน๑๕ วัน นับตั้งแต่วันประกาศแต่งตั้งคณะกรรมการนักศึกษาประจำหอพักชุดใหม่หมวดที่ ๕คณะกรรมการประสานงานนักศึกษาหอพัก ข้อ๒๑ให้มีคณะกรรมการประสานงานนักศึกษาหอพัก ประกอบด้วยประธานกรรมการนักศึกษาประจำหอพักแต่ละหอโดยให้เลือกประธานกรรมการ รองประธานกรรมการ และเลขานุการ กันเองข้อ๒๒คณะกรรมการประสานงานนักศึกษาหอพักมีหน้าที่วางแผนและดำเนินงานเกี่ยวกับกิจกรรมร่วมของนักศึกษาหอพักทั้งหมดโดยผ่านความเห็นชอบจากหัวหน้างานหอพักหมวดที่ ๖การเข้าพักอาศัยในหอพัก ข้อ๒๓ให้ส่วนกิจการนักศึกษารับสมัครนักศึกษาเข้าพักอาศัยในหอพักทุกปีการศึกษาโดยให้ประกาศรับสมัครก่อนสอบประจำภาคการศึกษาที่ ๓ อย่างน้อย ๑ เดือนในกรณีที่หอพักมีที่พักว่าง ให้ส่วนกิจการนักศึกษาพิจารณาคัดเลือกนักศึกษาเข้าพักอาศัยในหอพักจากหนังสือคำร้องที่ยื่นไว้แล้วข้อ๒๔นักศึกษาที่ได้รับการพิจารณาให้เข้าพักอาศัยในหอพัก ให้ถือเป็นสิทธิเฉพาะตนจะโอนให้ผู้อื่นมิได้ และจะต้องเข้าพักอาศัยในหอพักภายในกำหนดเวลาตามประกาศเว้นแต่มีเหตุจำเป็น มิฉะนั้นถือว่าสละสิทธิ์ข้อ๒๕ นักศึกษาได้รับสิทธิเข้าพักอาศัยในหอพักคราวละ๑ ปีการศึกษาเว้นแต่จะสิ้นสภาพการเป็นนักศึกษาหรือถูกลงโทษทางวินัยให้ออกจากหอพักข้อ๒๖นักศึกษาต้องเข้าพักอาศัยในห้องที่มหาวิทยาลัยจัดไว้ให้จะย้ายห้องโดยไม่ได้รับอนุญาตจากหัวหน้างานหอพักมิได้ข้อ๒๗ นักศึกษาต้องคืนห้องพักหลังจากกำหนดปิดภาคการศึกษา๑ วันหากมีความจำเป็นต้องพักอาศัยในหอพักต่อไปอีกให้ยื่นความจำนงล่วงหน้าไม่น้อยกว่า ๗วัน เมื่อได้รับอนุญาตแล้วจะต้องชำระค่าธรรมเนียมและเข้าอาศัยในห้องที่ทางมหาวิทยาลัยจัดให้หรือหากนักศึกษาต้องปฏิบัติงานในภารกิจขององค์การนักศึกษา ชมรม หน่วยงานอื่น ๆของนักศึกษา หรือภารกิจที่ได้รับมอบหมายจากมหาวิทยาลัยอาจเข้าพักอาศัยโดยงดค่าธรรมเนียมก็ได้ทั้งนี้ ให้อยู่ในดุลยพินิจของอธิการบดีหรือผู้ที่อธิการบดีมอบหมายข้อ๒๘บุคคลที่มิใช่นักศึกษาที่ประสงค์จะเข้าพักอาศัยในหอพักเป็นการชั่วคราวต้องได้รับอนุญาตจากรองอธิการบดี และต้องชำระค่าธรรมเนียมเว้นแต่ได้รับอนุมัติการยกเว้นหมวดที่ ๗หน้าที่ของนักศึกษาและผู้อาศัย ข้อ๒๙นักศึกษาและผู้อาศัยมีหน้าที่ปฏิบัติตามกฎ ระเบียบ ข้อบังคับ คำสั่ง ประกาศของมหาวิทยาลัยโดยเคร่งครัดและเชื่อฟังคำแนะนำตักเตือนของที่ปรึกษาหอพักหรือผู้ที่ได้รับมอบหมายจากมหาวิทยาลัยข้อ๓๐นักศึกษาต้องชำระค่าธรรมเนียมหอพักตามอัตราและเวลาที่กำหนดไว้ในประกาศของมหาวิทยาลัยข้อ๓๑นักศึกษามีหน้าที่ดูแลรักษาอาคารสถานที่ทรัพย์สมบัติของหอพักและของมหาวิทยาลัยมิให้เสียหาย และใช้สอยอย่างประหยัดข้อ๓๒หากนักศึกษาและผู้อยู่อาศัยทำให้ทรัพย์สินของหอพักเสียหายจะต้องซ่อมแซมหรือชดใช้ค่าเสียหายนั้นข้อ๓๓นักศึกษาต้องปิดน้ำและไฟฟ้าให้เรียบร้อยหลังจากใช้เสร็จและทุกครั้งที่ออกจากห้องพักข้อ๓๔ นักศึกษามีหน้าที่เข้าร่วมประชุมตามที่หัวหน้างานหอพักหรือที่ปรึกษาหอพักหรือคณะกรรมการนักศึกษาประจำหอพักหรือคณะกรรมการประสานงานนักศึกษาหอพักเรียกประชุมและสามารถเข้ารับการอบรมในโครงการที่มหาวิทยาลัยจัดขึ้นเพื่อพัฒนานักศึกษาหมวดที่ ๘ระเบียบวินัยนักศึกษาหอพัก ข้อ๓๕ นักศึกษาและผู้พักอาศัยพึงกระทำสิ่งที่ดีงามเกิดประโยชน์สุขในการอยู่ร่วมกันในหอพัก ได้แก่(๑)รักษาความสงบเรียบร้อยและความสามัคคี ไม่กระทำการใด ๆให้เกิดความรำคาญหรือรบกวนแก่ผู้อื่น(๒)อยู่ในศีลธรรมและมีจรรยามารยาทที่ดี(๓)เชื่อฟังคำแนะนำตักเตือนของที่ปรึกษาหอพักและเจ้าหน้าที่ของมหาวิทยาลัย(๔)ดูแลรักษาอาคารและทรัพย์สินของหอพักมิให้เกิดความเสียหายหรือถูกทำลาย(๕)ใช้สมบัติส่วนรวมในหอพักอย่างรู้ค่า ร่วมพัฒนาหอพักให้น่าอยู่ข้อ๓๖นักศึกษาพึงสังวรระวังและปฏิบัติตามข้อห้ามต่าง ๆซึ่งมีไว้เพื่อมิให้เกิดความเสื่อมเสียหรือเสียหายแก่นักศึกษาและหรือมหาวิทยาลัยได้แก่(๑)เล่นการพนันในบริเวณหอพัก(๒)เสพสุรา ของมึนเมา หรือสิ่งเสพติดในบริเวณหอพัก(๓)นำอาวุธปืน หรือวัตถุระเบิดหรือเชื้อเพลิงอันอาจก่อให้เกิดอัคคีภัยเข้ามาในบริเวณหอพัก(๔)สูบบุหรี่ในหอพัก(๕)มีกุญแจหรือวัตถุอื่นใดที่สามารถเปิดเข้าห้องพักผู้อื่นได้(๖)ลักทรัพย์หรือประทุษร้ายต่อทรัพย์ของบุคคลอื่นหรือของหอพักตลอดจนนำสมบัติส่วนรวมของหอพักไปใช้เป็นประโยชน์ส่วนตน(๗)ติดตั้ง ต่อเติม ดัดแปลง แก้ไข วัสดุครุภัณฑ์ของหอพัก(๘)ประกอบธุรกิจในบริเวณหอพัก(๙)นำสัตว์เลี้ยงเข้ามาในบริเวณหอพัก(๑๐)นำบุคคลภายนอกเข้ามาในหอพักโดยมิได้รับอนุญาตจากที่ปรึกษาหอพัก(๑๑)ปิดประกาศหรือโปสเตอร์นอกพื้นที่ที่หอพักจัดไว้ให้โดยไม่ได้รับอนุญาตจากที่ปรึกษาหอพัก(๑๒)ซักล้าง รีดผ้า นอกบริเวณที่หอพักจัดไว้ให้(๑๓)ใช้อุปกรณ์ไฟฟ้าและอิเล็กทรอนิกส์นอกเหนือจากที่หอพักอนุญาตให้ใช้(๑๔)เข้าและออกหอพักหลังเวลาที่หอพักกำหนดโดยไม่ได้รับอนุญาตจากที่ปรึกษาหอพัก(๑๕)ให้ข้อมูลอันเป็นเท็จหรือปกปิดความจริงเพื่อประโยชน์ตนหรือทำให้ผู้อื่นที่อยู่ในหอพักเสียหายข้อ๓๗หากนักศึกษาหรือผู้อาศัยไม่ปฏิบัติตาม หรือฝ่าฝืนระเบียบนี้อาจได้รับโทษ ดังต่อไปนี้(๑)ตักเตือนด้วยวาจา(๒)ตักเตือนเป็นลายลักษณ์อักษร(๓)ภาคทัณฑ์(๔)ให้ออกจากหอพัก(๕)ตัดสิทธิการเข้าพักในหอพักตลอดไปการลงโทษ(๑) ให้ที่ปรึกษาหอพักหรือหัวหน้างานหอพักดำเนินการได้การลงโทษ(๒) ให้หัวหน้างานหอพักดำเนินการได้ และให้เข้าร่วมกิจกรรมพัฒนานักศึกษาการลงโทษ(๓) (๔) (๕) ให้คณะกรรมการวินัยนักศึกษาหอพักพิจารณาแล้วเสนอรองอธิการบดีสั่งลงโทษโทษบางสถานให้กำหนดระยะเวลาที่ลงโทษตามสมควรแก่โทษานุโทษและอาจพิจารณาโทษตามข้อบังคับมหาวิทยาลัยวลัยลักษณ์ว่าด้วยวินัยนักศึกษาระดับปริญญาตรี พ.ศ. ๒๕๔๓ อีกทางหนึ่งด้วยก็ได้ข้อ๓๘ การอุทธรณ์คำสั่งลงโทษให้อุทธรณ์ต่อรองอธิการบดีผ่านส่วนกิจการนักศึกษา ภายใน ๑๕ วันนับแต่วันทราบคำสั่งข้อ๓๙ การกระทำใด ๆที่เข้าข่ายผิดวินัยหอพัก แต่การกระทำนั้น ๆ มิได้บัญญัติเป็นข้อห้ามหรือข้อบังคับที่จะลงโทษนักศึกษาหรือผู้พักอาศัยตามระเบียบนี้ให้เสนอคณะกรรมการดำเนินงานหอพักพิจารณาดำเนินการประกาศณ วันที่ ๖ มิถุนายน พ.ศ. ๒๕๔๔เกษม สุวรรณกุลนายกสภามหาวิทยาลัยวลัยลักษณ์ดลธี/พิมพ์๙พฤศจิกายน ๒๕๕๓มณฑิตา/ผู้จัดทำ๒๐พฤศจิกายน ๒๕๕๓วิภา/ผู้ตรวจ๑มิถุน่ยน ๒๕๕๔[๑] ราชกิจจานุเบกษา เล่ม ๑๑๘/ตอนพิเศษ ๑๐๒ ง/หน้า ๒๒/๑๒ ตุลาคม ๒๕๔๔